Lav et referat af nedenstående tekst:

Tekst:
Natten til torsdag rykkede Nordjyllands Beredskab ud til et brændende skur med diverse effekter på Holtevej i Brønderslev. En brand, som hurtigt fik fat i hovedhusets tagkonstruktion. Det kunne være endt helt galt, hvis ikke en forbipasserende havde opdaget branden og tilkaldt beredskabet klokken 01:17 natten til torsdag. - Vi kunne se branden på to kilometers afstand i form af en stor ildkugle. - Det var et flammehav. Jeg tænkte "whaaat", siger indsatsleder ved Nordjyllands Beredskab, Thomas Dybro og fortsætter: - Det så godt nok helt vildt ud, da vi kom. Måtte fjerne taget Branden spredte sig hurtigt til ejendommens udehus, hvor flammerne vandrede op af tag og gavl. Derfor var det også nødvendigt at fjerne taget på udehuset for at kunne komme til og slukke flammerne i loftrummet. - Havde det spredt sig til større dele af huset, var vi ikke kommet hjem endnu, siger indsatsleder ved Nordjyllands Beredskab, Thomas Dybro. - Det var et rimelig hårdt stykke arbejde. Vinduerne sprang, og glasskårene fløj om ørene på beredskabet, der ikke kunne se, hvad der skete på den anden side af ejendommen. Da beredskabet ankom til stedet, fik de hurtigt vækket husets to beboere og deres hund, som lå i soveværelset, der vendte væk fra branden, oplyser vagtchef ved Nordjyllands Politi, Mads Hessellund, til TV2 Nord. Kun én person kunne melde branden Brandslukningen tog omkring 3 timer og krævede 12 brandfolk foruden indsatsleder, to sprøjter og to tankvogne, mens også skadesservice har tilset de implicerede personer. Det oplyser Nordjyllands Beredskab. Tilbage står hovedhuset, som stadig er beboeligt. Dog er elkablerne brændt over, og det halvstore skur på 40 kvadratmeter brandt ned til grunden. Der er ingen tilskadekomne. Og at det ikke gik værre, skyldes i høj grad den forbipasserende mand. Ifølge indsatslederen er han den helt store helt. - Havde den forbipasserende ikke ringet, havde det hele brændt ned. Det var et stort held, for huset ligger ikke ved en befærdet vej. Der kom ikke andre forbi den nat, mens vi var der, siger indsatsleder ved Nordjyllands Beredskab, Thomas Dybro.

Referat:
- Havde den forbipasserende ikke ringet, havde det hele brændt ned. Det var et stort held, for der kom ikke andre forbi, mens vi var der, siger indsatsleder ved Nordjyllands Beredskab.